Bojxona chegarasi orqali olib oʻtilayotgan naqd valyuta mablagʻlarini deklaratsiyalash hamda bojxona ombori, erkin ombor va boj olinmaydigan savdo doʻkoni faoliyatini litsenziyalash qoidalari takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2025-12-25)

Jismoniy shaxslar tomonidan olib kirilayotgan va olib chiqib ketilayotgan naqd valyuta mablagʻini bojxona nazoratidan oʻtkazish tartibi hamda nazorat qilinishi bojxona organlari zimmasiga yuklatilgan boʻlib, soʻnggi yillarda bojxona organlari tomonidan faoliyatni litsenziyalash qoidalari takomillashtirib borilmoqda. Shuningdek, bojxona chegaralari orqali naqd valyuta mablagʻlarini olib oʻtishda deklaratsiyalash qoidalarining murakkabligi, bojxona ombori, erkin ombor va boj olinmaydigan savdo doʻkoni faoliyatini litsenziyalash ushbu sohadagi qonunchilik hujjatlari talablariga mos emasligi bojxona rasmiylashtiruvi jarayonida koʻplab muammolar keltirib chiqarmoqda. Bojxona maʼmuriyatchiligida valyuta mablagʻi nazoratini amalga oshirish sohasidagi munosabatlarni tartibga solish, litsenziyalash va ruxsat berish sohasidagi qonunchilik hujjatlarini yanada soddalashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: jismoniy shaxslar tomonidan naqd valyuta mablagʻlarini olib oʻtishda yoʻlovchi bojxona deklaratsiyasini toʻldirish qoidalariga oʻzgartirish kiritish va jismoniy shaxslarga deklaratsiya toʻldirish qoidalarini tushuntirish; bojxona ombori, erkin ombor va boj olinmaydigan savdo doʻkoni faoliyatini tartibga soluvchi litsenziyaga oʻzgartirish kiritish; maʼmuriy islohotlarni amalga oshirish natijasida tegishli davlat boshqaruvi organlari nomlariga tuzatishlar kiritish. 2. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi raisi A.Yu. Mavlonov zimmasiga yuklansin. 1. Vazirlar Mahkamasining 2018-yil 30-yanvardagi 66-son qarori bilan tasdiqlangan Jismoniy shaxslar tomonidan Oʻzbekiston Respublikasi naqd valyutasi va naqd chet el valyutasini Oʻzbekiston Respublikasining bojxona chegarasi orqali olib kirish va olib chiqib ketish qoidalarda: a) 2-bandda: birinchi xatboshidagi “70 000 000 (yetmish million)” soʻzlari “100 000 000 (yuz million)” soʻzlari bilan almashtirilsin; ikkinchi xatboshidagi “Yoʻlovchi bojxona deklaratsiyasida” soʻzlari “Yoʻlovchi bojxona deklaratsiyasi toʻldirilganda,” soʻzlari bilan almashtirilsin; b) 3-band quyidagi tahrirda bayon etilsin: “3. Jismoniy shaxslar tomonidan olib kirilayotgan va olib chiqib ketilayotgan 100 000 000 (yuz million) soʻm ekvivalentiga teng yoki undan oshmaydigan miqdordagi naqd valyuta mablagʻlari ham deklaratsiya qilinishi mumkin”; v) quyidagi mazmundagi 81-band bilan toʻldirilsin: “81. Jismoniy shaxslar deklaratsiya toʻldirish talab etiladigan belgilangan ekvivalentdan ortiq miqdordagi naqd valyuta mablagʻlarini bojxona nazorati shakllari qoʻllanilmasdan oldin deklaratsiyalamagan holda bojxona organlari xodimlariga maslahat olish maqsadida taqdim etganda, bojxona organlari xodimlari tomonidan jismoniy shaxslarga deklaratsiya toʻldirish qoidalari bilan bogʻliq umumiy tushuntirishlar beriladi”.